R A T I 0. 99 



Utinam huic argumento, quod alienum estapartium studfts, reipublicae 

 vero longe utilissimum , tandem aliquando operam det legislator. Ita 

 evanesceret quoque absurda ilia quaestio num, conditis legum codicibus, 

 institutisque iudiciis , opus sit adhuc administrativae iustitiae. Equidem con- 

 servandos esse et supremum iustitiae administrum et officiales illos , qui curiis 

 atque tribunalibus adstant , iustitiae bene administrandae inspectores quasi et 

 custodes , censuerim , sed his mandatum velim , ut quale sit doctorum virorum 

 de legibus iudicium , qualisque legum in publicas privatasque res efficacitas , 

 diligenter attendant, de ea re ad Regem referant, atque ita emendationem 

 praeparent, lentam quidem illam, sed in perpetuum efRcacem futuram. 



Habetis meam qualemcumque de gravissimo argumento sententiam, non 

 ex intimis artis quasi penetralibus depromtam, sed, ni fallor, pragmaticam, 

 quandoquidem nihil est, quod pluris nostra interest, quam ut probabilibus 

 utamur legibus, quod ita tantum nobis aliquando continget, si manuin 

 operi admovere audeamus, atque necessariam codicum emendationem negli- 

 gere desinamus. 



Quae de fatis Academiae dicenda supersunt magnam partem sunt laeta. 

 Florentem Academiam regundam accepi , non minus florentem mox succes- 

 sor! traditurus sum. 



Floret nimirum Academia, quod non parvi faciendum est, insigni civium 

 numero, ut hoc quidem nomine nihil sit, quod aut Leidensi aut Gronin- 

 ganae Academiae invideamus. Floret item , quod longe pluris est , civium 

 Academicorum moribus, honestate, industria, praeceptorum observantia, 

 studiorum amore. Equidem non is sum, qui hoc a generosa iuventute 

 postulem , ut chartis ita impallescant , ut qui iuvenes se esse obli viscantur, 

 ipsis studiis impares sese reddant. Tn iuvene iuvenem exopto. Quid- 

 quid agit id hilari vultu, animo alacri agat, non severitate aut ficta aut 

 parum naturali, non adfectata quadam et senili gravitate, sed simplicitate 

 et ingenuo animi candore sit insignis. Qui tali indole praeditus et proba- 

 bili iustaque institutione formatus in Academiam se contulerit , huic Musae 



13* 



